india vs south africa 1st t20i: virat kohli and co. reach dharamsala
ధర్మశాలకి చేరుకున్న భారత టీ20 జట్టు
సఫారీలతో తొలి టీ20 కోసం భారత జట్టు ఈరోజే ధర్మశాలకి చేరుకుంది. ఆదివారం రాత్రి 7 గంటలకి మ్యాచ్ ప్రారంభంకానుండగా.. శనివారం టీమిండియా ప్రాక్టీస్ చేసే అవకాశం ఉంది.
Samayam Telugu | Updated:
Sep 13, 2019, 09:01PM IST
హైలైట్స్
భారత్, దక్షిణాఫ్రికా మధ్య ఆదివారం రాత్రి తొలి టీ20 మ్యాచ్
గత సోమవారమే ధర్మశాలకి చేరుకున్న సఫారీ టీమ్
శుక్రవారం అక్కడికి చేరుకున్న టీమిండియా క్రికెటర్లు
సిరీస్‌లో మొత్తం మూడు టీ20లు.. రెండో టీ20 మొహాలిలో
Image Courtesy: BCCI Twitter
దక్షిణాఫ్రికాతో ఆదివారం జరగనున్న తొలి టీ20 మ్యాచ్‌ కోసం భారత జట్టు శుక్రవారం ధర్మశాలకి చేరుకుంది. సఫారీలతో మొత్తం మూడు టీ20లు, మూడు వన్డేల సిరీస్‌ని టీమిండియా ఆడనుండగా.. ఆదివారం రాత్రి 7 గంటలకి తొలి టీ20 మ్యాచ్ ప్రారంభంకానుంది. ఈ నేపథ్యంలో.. ఈరోజు ఢిల్లీ నుంచి బయల్దేరిన భారత క్రికెటర్లు.. ధర్మశాలకి చేరుకున్నారు. ఇక రెండో టీ20 మ్యాచ్ బుధవారం మొహాలి వేదికగా, మూడో టీ20 ఆదివారం (ఈనెల 22న) బెంగళూరు‌లో జరగనుంది.
A traditional welcome for #TeamIndia as they arrive in Dharamsala ahead of the 1st T20I against South Africa.… https://t.co/D7ToekSAJX
&mdash; BCCI (@BCCI) 1568380320000
దక్షిణాఫ్రికా నుంచి ఇటీవల భారత్‌కి చేరుకున్న సఫారీ టీ20 జట్టు.. గత సోమవారమే ధర్మశాలకి చేరుకుంది. భారత గడ్డపై ఇప్పటి వరకూ టీమిండియా చేతిలో ఒక్కసారి కూడా టీ20ల్లో ఓడిపోని దక్షిణాఫ్రికా టీమ్.. అదే రికార్డ్‌ని కొనసాగించాలని ఆశిస్తుండగా.. సొంతగడ్డపై టీ20ల్లో గెలుపు రుచి చూడాలని కోహ్లీసేన ఉవ్విళ్లూరుతోంది. ఈ నేపథ్యంలో టీ20 సిరీస్ ఆసక్తికరంగా జరగనుంది.
Read More: భారత్‌లో దక్షిణాఫ్రికా టూర్.. షెడ్యూల్ ఇదే
భారత టీ20 జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, శ్రేయాస్ అయ్యర్, మనీశ్ పాండే, రిషబ్ పంత్ (వికెట్ కీపర్), హార్దిక్ పాండ్య, రవీంద్ర జడేజా, కృనాల్‌ పాండ్య, వాషింగ్టన్ సుందర్, రాహుల్ చాహర్, ఖలీల్ అహ్మద్, దీపక్ చాహర్, నవదీప్ షైనీ
దక్షిణాఫ్రికా టీ20 జట్టు: డికాక్ (కెప్టెన్, వికెట్ కీపర్), దుస్సేన్ (వైస్ కెప్టెన్), బవుమా, జూనియర్ డాలా, బోర్న్ పోర్టుయిన్, హెండ్రిక్స్, డేవిడ్ మిల్లర్, అన్రిచ్, ఫెహ్లుక్వాయో, పిట్రోరియస్, కగిసో రబాడ, షంషీ, స్మట్స్